|  |  |  |
| --- | --- | --- |
|  |  | PATVIRTINTA  Naujosios Akmenės miesto vietos veiklos grupės valdyba  2019-03-14 Nr. 2019/03/14/04 |

**NAUJOSIOS AKMENĖS MIESTO VIETOS VEIKLOS GRUPĖ**

**KVIETIMAS TEIKTI VIETOS PLĖTROS PROJEKTINIUS PASIŪLYMUS PAGAL STRATEGIJĄ „VERSLO KONSULTACIJOS IR MOKYMAI“**

**Nr. 3**

Naujosios Akmenės vietos veiklos grupė kviečia teikti projektinius pasiūlymus dėl projektų, skirtų įgyvendinti 1.3.1. veiksmą „Verslo konsultacijos ir mokymai“.

|  |  |  |
| --- | --- | --- |
| 1. | Vietos plėtros strategijos veiksmas, kuriam įgyvendinti skelbiamas kvietimas | 1.3.1 Veiksmas. „Verslo konsultacijos ir mokymai“ |
| 2. | Vietos plėtros projektinių pasiūlymų atrankos kriterijai | Informacija, kur galimi pareiškėjai gali susipažinti su atrankos kriterijais nr.3 ir balais yra pateikiama interneto svetainėje www.akmene.lt nuoroda į miesto vvg arba teirautis Naujosios Akmenės vietos veiklos grupės veiklų koordinatorės. |
| 3. | Vietos plėtros projektų vertinimo ir atrankos tvarka | Naujosios Akmenės miesto vietos plėtros projektinių pasiūlymų vertinimo ir atrankos vidaus tvarkos aprašas yra skelbiamas interneto svetainėje adresu www.akmene.lt nuoroda į miesto vvg arba teirautis Naujosios Akmenės miesto vietos veiklos grupės veiklų koordinatorės. |
| 4. | **Reikalavimai vietos plėtros projektams** | Projekto veiklos turi atitikti vietos plėtros strategijos veiksmą 1.3.1, kuriam įgyvendinti vietos veiklos grupė šį projektą atrinko, ir atitikti bent vieną iš pagal Aprašus remiamų veiklų.  Veiksmo rodiklis: 150 asmenų jeigu projektas pretenduoja į visas planuojamas projektui skirti lėšas.  Galimos tiklinės grupės:  Jauno verslo subjektų, kurių veiklos vykdymo vieta – vietos plėtros strategijos įgyvendinimo teritorija, atstovai ir darbuotojai.  Jauno verslo subjekto atstovai ir darbuotojai – asmenys, kurie atitinka bent vieną iš šių sąlygų:  1) yra jauno verslo subjektu esančios labai mažos įmonės vienasmenis valdymo organas, kolegialaus valdymo organo narys ar šioje įmonėje pagal darbo sutartį dirbantis darbuotojas;  2) yra jauno verslo subjektas, vykdantis individualią veiklą pagal verslo liudijimą, ar asmuo, kuris, kaip turintis teisę dalyvauti jauno verslo subjekto vykdomoje individualioje veikloje, yra nurodytas jauno verslo subjektui išduotame verslo liudijime;  3) yra jauno verslo subjektas, vykdantis individualią veiklą pagal individualios veiklos pažymą, ar asmuo, kuris dirba pagal su jauno verslo subjektu, vykdančiu individualią veiklą pagal individualios veiklos pažymą, sudarytą darbo sutartį.  *Jauno verslo subjektas* – ne ilgiau kaip dvejus metus veikianti labai maža įmonė arba savarankišką darbą vykdantis fizinis asmuo, atitinkantys smulkaus ir vidutinio verslo subjekto sampratą.  Laikoma, kad labai maža įmonė veikia ne ilgiau kaip dvejus metus, jei ši įmonė ne anksčiau kaip prieš dvejus metus yra įregistruota Juridinių asmenų registre.  Laikoma, kad fizinis asmuo savarankišką darbą vykdo ne ilgiau kaip dvejus metus, jei:  1) yra praėję ne daugiau nei dveji metai nuo jo individualios veiklos pradžios datos, nurodytos jam išduotoje individualios veiklos pažymoje, ir jam individualios veiklos pažyma individualiai veiklai vykdyti yra išduota pirmą kartą arba praėjus ne mažiau nei trims metams nuo anksčiau jo pagal individualios veiklos pažymą vykdytos individualios veiklos nutraukimo (taikoma asmenims, vykdantiems individualią veiklą pagal individualios veiklos pažymą);  2) arba yra praėję ne daugiau nei dveji metai nuo tada, kai jam pirmą kartą buvo išduotas verslo liudijimas (nesvarbu, kokiai veiklos rūšiai) (taikoma asmenims, vykdantiems individualią veiklą pagal verslo liudijimą).  *Labai maža įmonė* pagal Smulkaus ir vidutinio verslo įstatymą pripažintina smulkaus ir vidutinio verslo subjektu, jei joje dirba mažiau kaip 10 darbuotojų ir jos finansiniai duomenys atitinka bent vieną iš šių sąlygų:  1) įmonės metinės pajamos neviršija 2 mln. eurų;  2) įmonės balanse nurodyto turto vertė neviršija 2 mln. eurų.  *Savarankišką darbą vykdantis fizinis asmuo* pagal Smulkaus ir vidutinio verslo įstatymą pripažintina smulkaus ir vidutinio verslo subjektu – verslininku, jeigu apskaičiuotas jam dirbančių darbuotojų skaičius yra mažesnis kaip 250 darbuotojų, o finansiniai duomenys tenkina bent vieną iš šių sąlygų:  1) metinės pajamos neviršija 50 mln. eurų;  2) balanse nurodyto turto vertė neviršija 43 mln. eurų.  Laikoma, kad jauno verslo subjekto veiklos vykdymo vieta yra vietos plėtros strategijos įgyvendinimo teritorijoje, jei:  1) (kai jauno verslo subjektu yra juridinis asmuo) vietos plėtros strategijos įgyvendinimo teritorijoje esančiu adresu yra registruota jauno verslo subjekto buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo jauno verslo subjektas ir kuriame nekilnojamąjį turtą valdantis jauno verslo subjektas ar jo atskiras padalinys, filialas, atstovybė vykdo faktinę veiklą.  2) (kai jauno verslo subjektu yra savarankišką darbą vykdantis asmuo) vietos plėtros strategijos įgyvendinimo teritorijoje esančiu adresu gyvena savarankišką darbą vykdantis asmuo ir (ar) šiuo adresu yra nekilnojamasis turtas, kurį nuosavybės, nuomos, panaudos ar kitais teisėtais pagrindais valdo savarankišką darbą vykdantis asmuo ir kuriame savarankišką darbą vykdantis asmuo vykdo faktinę individualią veiklą. Vieta, kurioje gyvena savarankišką darbą vykdantis asmuo, laikoma ta vieta, kurią savarankišką darbą vykdantis asmuo projekto dalyvio anketoje yra nurodęs savo gyvenamąja vieta (savivaldybė, miestas ar kaimas, gatvė, namo numeris).  *Projekto veiklų dalyvis* – projekto veiklose dalyvaujantis tikslinės grupės atstovas (fizinis asmuo).  *Tikslinė grupė* – socialinė grupė ar jos dalis, į kurią orientuota pareiškėjo vykdoma projekto veikla.  Vykdant pagalbos verslo pradžiai teikimo veiklas projekto vykdytojas turi užtikrinti, kad iki projekto veiklų dalyvio įtraukimo į pagalbos verslo pradžiai teikimo veiklas įgyvendinančiajai institucijai būtų pateikta vertinti:  1.1. Projekto vykdytojo ir (ar) partnerio (-ių) sudarytas susitarimas (-us) su jauno verslo subjektu dėl pagalbos verslo pradžiai jauno verslo subjektui teikimo;  Susitarime turi būti nurodyta:  a) jauno verslo subjekto veiklos sritis pagal įstatus, verslo liudijimą ar individualios veiklos pažymą,  b) jauno verslo subjekto verslo pradžiai (plėtojimui) numatoma suteikti pagalba (išvardintos verslo pradžiai reikalingos paslaugos, kurios bus teikiamos jauno verslo subjektui, ir (ar) verslo pradžiai reikalingos priemonės, kuriomis bus sudaryta galimybė naudotis jauno verslo subjektui), jų teikimo / naudojimo terminai ir kitos, sutarties šalių nuomone, svarbios sąlygos),  c) maksimali jauno verslo subjektui numatomos suteikti pagalbos projekto lėšomis vertė (kuri nustatoma remiantis jauno verslo subjektui numatomų suteikti paslaugų ir (ar) priemonių kainomis rinkoje),  d) kita susitarimo šalių nuomone, svarbi informacija;  1.2. Jauno verslo subjekto, su kuriuo sudarytas susitarimas dėl pagalbos jauno verslo subjektui teikimo, užpildyta Smulkiojo ir vidutinio verslo subjekto statuso deklaracija, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“.  2. Papildomi reikalavimai taikomi pagal poveiklę vykdomai tikslinės grupės mokymo veiklai (kitoms veikloms (t. y. tikslinės grupės informavimui, konsultavimui (taip pat mentorystei), metodinės pagalbos ir kitų paslaugų verslui aktualiais klausimais teikimui) papildomi reikalavimai netaikomi).  Vykdydamas ,,mokymo“ veiklą, projekto vykdytojas turi užtikrinti, kad:  1) mokymus vykdytų švietimo teikėjai (t. y. mokykla, laisvasis mokytojas arba kitas švietimo teikėjas (įstaiga, įmonė, organizacija, kuriems švietimas nėra pagrindinė veikla), o asmuo, ugdantis projekto veiklų dalyvius, turėtų teisę dirbti mokytoju pagal neformaliąsias švietimo programas;  Švietimo teikėjas (juridinis asmuo) laikomas turinčiu teisę vykdyti neformalųjį švietimą, jei tokios veiklos vykdymo galimybė yra numatyta jo įstatuose (nuostatuose).  Pagal Švietimo įstatymo 48 str. teisę dirbti mokytoju pagal neformalias švietimo programas turi:  - pedagogas;  - asmuo, įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą; asmenys per vienus metus nuo darbo mokytoju pagal neformaliojo švietimo programas pradžios privalo išklausyti švietimo ir mokslo ministro nustatyta tvarka pedagoginių ir psichologinių žinių kursą;  - asmuo, baigęs profesinio mokymo programą, įgijęs vidurinį išsilavinimą ir kvalifikaciją, turintis 3 metų atitinkamos srities darbo stažą ir išklausęs švietimo ir mokslo ministro nustatyta tvarka pedagoginių ir psichologinių žinių kursą;  - asmuo, įgijęs vidurinį išsilavinimą ir išklausęs švietimo ir mokslo ministro nustatyta tvarka pedagoginių ir psichologinių žinių kursą (išskyrus pagal formalųjį švietimą papildančio ugdymo programas).  2) (tuo atveju, kai mokymus vykdantis švietimo teikėjas nėra projekto vykdytoju, partneriu ir (ar) projektą vykdančiu personalu) mokymai būtų vykdomi pagal projekto vykdytojo ar partnerio su išorės tiekėju – neformaliojo švietimo teikėju sudarytą mokymo paslaugų teikimo sutartį.  3) mokymai vyktų pagal neformaliojo švietimo teikėjo vadovo ar jo įgalioto asmens patvirtintas neformaliojo mokymo programas, kuriose būtų nurodyta: mokymų pagal šią programą metu įgyjamos kompetencijos ir galimybės tai panaudoti darbinėje veikloje; mokymo temos; mokymų trukmė valandomis, dienomis ir savaitėmis; baigiamojo tikrinimo forma.  4) pasibaigus mokymui neformaliojo mokymo teikėjas išduotų projekto veiklų dalyviui, baigusiam neformaliojo mokymo programą, neformaliojo mokymo programos baigimą patvirtinantį dokumentą, o projekto veiklų dalyviui, nebaigusiam neformaliojo mokymo programos - mokymąsi pagal neformaliąją programą patvirtinantį dokumentą, kuriame būtų nurodyta faktiškai įvykdytų mokymų trukmė (valandomis). |
| 5. | **Galimi projekto įgyvendinimo terminai** | Projektas turi būti pradėtas įgyvendinti, t. y. projekto finansavimo sutartis sudaryta, ne vėliau kaip iki 2020 m. sausio 1 d. Projektų veiklos turi būti baigtos ne vėliau nei 2022 m. gruodžio 31 d.  Projekto veiklos, įskaitant ir veikloms vykdyti reikalingus pirkimus, gali būti pradėtos įgyvendinti ir projekto išlaidos gali būti patirtos iki projekto sutarties pasirašymo, bet ne anksčiau nei projektas bus įtrauktas į vietos veiklos grupės sudarytą vietos plėtros projektų sąrašą. |
| 6. | Reikalavimai vietos plėtros projektinių pasiūlymų pareiškėjams bei partneriams | Pareiškėjais ir partneriais gali būti juridiniai asmenys bei juridinių asmenų filialai ir atstovybės. Vykdant šią poveiklę:  1) pareiškėju negali būti valstybės ir (ar) savivaldybių kontroliuojamas juridinis asmuo, t. y. juridinis asmuo, kurio savininke yra valstybė ar savivaldybė arba kurio visuotiniame akcininkų susirinkime, visuotiniame dalininkų susirinkime ar visuotiniame narių susirinkime valstybei ir (ar) savivaldybei priklauso daugiau kaip 50 procentų balsų;  2) partneriu negali būti savivaldybės administracija.  Pareiškėjas savo veiklą turi vykdyti (veikti) vietos plėtros strategijos įgyvendinimo teritorijoje, o partneris – vietos plėtros strategijos įgyvendinimo teritorijoje ar besiribojančioje teritorijoje.  Laikoma, kad juridinis asmuo vykdo veiklą vietos plėtros strategijos įgyvendinimo teritorijoje, jei vietos plėtros strategijos įgyvendinimo teritorijoje esančiu adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą.  Laikoma, kad juridinis asmuo vykdo veiklą besiribojančioje teritorijoje, jei besiribojančioje teritorijoje esančiu adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą.  Laikoma, kad juridinio asmens filialas, atstovybė vykdo veiklą vietos plėtros strategijos įgyvendinimo teritorijoje, jei jis vietos plėtros strategijos įgyvendinimo teritorijoje vykdo faktinę veiklą.  Pareiškėjas (jeigu jis nėra biudžetinė įstaiga ar vietos veiklos grupė) paraiškos dėl projekto finansavimo pateikimo Įgyvendinančiajai institucijai dieną turi būti registruotas Juridinių asmenų registre ne trumpiau kaip 2 metus. Partneriui reikalavimai dėl veiklos trukmės netaikomi.  Pareiškėjas ir partneriai turi turėti teisę (pagal įstatus, nuostatus) užsiimti ta veikla, kuriai vykdyti skirtas projektas.  Pareiškėjas ir partneris (kurių veikla finansuojama iš kitų lėšų, nei Lietuvos Respublikos valstybės ir (arba) savivaldybių biudžetų ir (arba) valstybės pinigų fondų) turi atitikti šias sąlygas:   1. jam nėra iškelta byla dėl bankroto arba restruktūrizavimo, pradėtas ikiteisminis tyrimas dėl ūkinės komercinės veiklos, taip pat jis nėra likviduojamas ar dėl jo priimtas kreditorių susirinkimo nutarimas bankroto procedūras vykdyti ne teismo tvarka; 2. paraiškos pateikimo dieną jis neturi su mokesčių ir socialinio draudimo įmokų mokėjimu susijusių skolų, viršijančių kiekvienu atveju 50 eurų sumą; laikoma, kad pareiškėjas (partneris) skolų neturi ir tuo atveju, jei jam Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai; 3. jo vadovas ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo (partnerio) apskaitos dokumentus (t. y. pagrindinis akcininkas (turintis daugiau nei 50 proc. akcijų), savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai) neturi neišnykusio arba nepanaikinto teistumo; 4. dėl jo per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams.   Kai pareiškėjas projektą numato įgyvendinti kartu su partneriu (-iais), pareiškėjas turi paraiškoje pagrįsti partnerio įtraukimo į projektą būtinumą ir iki paraiškos pateikimo įgyvendinančiajai institucijai dienos sudaryti su partneriu (-iais) jungtinės veiklos sutartį.  *Vietos plėtros strategijos įgyvendinimo teritorija* - vietos plėtros strategijoje, kuriai įgyvendinti skirtas projektas, apibrėžta teritorija, kurioje numatyta įgyvendinti vietos plėtros strategiją.  *Besiribojanti teritorija*– savivaldybės, kurios teritorijoje yra vietos plėtros strategijos įgyvendinimo teritorija, teritorijos dalis, nesutampanti su vietos plėtros strategijos įgyvendinimo teritorija, arba savivaldybės teritorija, kuri ribojasi su savivaldybės, kurioje įgyvendinama vietos plėtros strategija, teritorija, arba žuvininkystės vietos plėtros strategijos įgyvendinimo teritorija, kuri sutampa (ar iš dalies sutampa) su vietos plėtros strategijos įgyvendinimo teritorija. |
| 7. | Pagal kvietimą projektams planuojamos paramos lėšos | 240 220 Eur (lėšos yra ES ir VB lėšos (į šią sumą įskaičiuotos pareiškėjo lėšos). Būtina pareiškėjo nuosavo indėlio suma ir, jeigu taikoma, savivaldybės biudžeto lėšų 8% nuo projekto sumos. |
| 8. | Vietos plėtros projektinių pasiūlymų pateikimo būdas | Parengti pagal Aprašo 4 priede pateiktą formą, užpildant visus šioje formoje nurodytus laukus, parengti lietuvių kalba, parašyti kompiuteriu ir atspausdinti. Ant kiekvieno projektinio pasiūlymo lapo turi būti pareiškėjo vadovo ar jo įgalioto asmens viza, o paskutiniame projektinio pasiūlymo lape pagal Aprašo 4 priede pateiktą formą – pareiškėjo vadovo ar jo įgalioto asmens pareigos, vardas, pavardė, parašas.Pareiškėjai parengtus projektinius pasiūlymus turi pateikti Naujosios Akmenės miesto vietos veiklos grupei per kvietime nustatytą projektinių pasiūlymų pateikimo terminą. Projektiniai pasiūlymai (pasirašyti popieriniai dokumentai) turi būti atsiųsti Naujosios Akmenės miesto vietos veiklos grupei registruotu laišku, per kurjerį ar įteikti Naujosios Akmenės miesto vietos veiklos grupei asmeniškai kvietime nurodytu Naujosios Akmenės miesto vietos veiklos grupei adresu. |
| 9. | Paraiškos gali būti teikiamos nuo | 2019 m. balandžio 10 d. 8:00 val. |
| 10. | Paraiškos gali būti teikiamos iki | 2019 m. gegužės 27 d. 17:00 val. Jei vietos plėtros projektinis pasiūlymas pateikiamas paštu, su 2019-05-27 datos pašto žyma vietos plėtros projektinis pasiūlymas laikomas pateiktas laiku. |
| 11. | Susiję dokumentai | Atrankos ir vertinimo vidaus tvarkos aprašas,  PFSA 927,  Strategijų atrankos ir įgyvendinimo taisyklės,  PAFT. Vietos plėtros projektinių pasiūlymų atrankos ir vertinimo vidaus tvarkos aprašas www.akmene.lt nuoroda į miesto VVG, kiti susiję dokumentai www.esinvesticijos.lt ir www.esf.lt interneto adresais.  Susiję teisės aktai:  Smulkiojo ir vidutinio verslo plėtros įstatymas;  Švietimo įstatymas;  Neformaliojo suaugusiųjų švietimo ir tęstinio mokymosi įstatymas.  Ūkio ministro 2008-03-26 įsakymas Nr.4-119 ,,Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“. |
| 12. | Informavimas, konsultavimas | Kontaktinis asmuo, į kurį galimi pareiškėjai gali kreiptis, siekdami gauti informaciją, konsultacijas su paskelbtu kvietimu susijusiais klausimais. Kontaktai:  Naujosios Akmenės miesto vietos veiklos grupės veiklų koordinatorė Alina Jokūbauskienė.  Adresas:  V. Kudirkos g. 27, Naujoji Akmenė 85145  Laikas, kuriuo pareiškėjai gali kreiptis nurodytu adresu: nuo pirmadienio iki ketvirtadienio 15:00-17:00 val.  Telefonas: +370 602 00298  El. paštas: alina.ziogaite@gmail.com |
| 13. | **Informacija apie planuojamus mokymus (informacinius susitikimus)** | 2019 m. balandžio 16 d. 11:00 val. Mokymai skirti būsimiems pareiškėjams.  Temos:  1) Naujosios Akmenės miesto vietos veiklos grupės struktūros, veiklos ir tikslų pristatymas.  2) Reikalavimai projektų parengtumui ir įgyvendinimui. Projekto išlaidų tinkamumo/netinkamumo finansuoti reikalavimai. |